Orientering om revision af spildevandsplan 
Sagsfremstilling 
11.    Orientering om revision af spildevandsplan  
                                                                                                                        Åbent 
Sagsnr.: 326-2014-98734       J.nr.: 06.00.05            Dokumentnr.: 326-2015-317357 
  
SAGSFREMSTILLING 
  
Indledning 
Kalundborg Kommune har en spildevandsplan, der fastsætter rammerne for spildevandsforsyningen i kommunen, 
udlægger nye kloakområder og indeholder en tidsplan for fornyelse af det eksisterende kloaknet. 
  
[adresse] spildevandsplan har en planperiode, der løber i perioden 2010-2015. Det vil sige, at 
spildevandsplanen udløber med udgangen af indeværende år. 
  
Resume 
Kalundborg Kommunes spildevandsplan skulle oprindeligt fornys med udgangen af 2015. Revisionen udskydes nu til 
2016. Det vil foregå i et tæt samarbejde mellem Kalundborg Kommune og Kalundborg Forsyning. Derved sikres en 
ny spildevandsplan, der er fleksibel og brugbar til gavn for hele kloakforsyningen og miljøet. 
  
Redegørelse 
Kalundborg Kommune og [adresse] har et tæt samarbejde på spildevandsområdet. Kalundborg 
Forsyning har frem til medio 2015 arbejdet med strategi for spildevandsområdet. Kalundborg Kommune har også 
været involveret i arbejdet. I den forbindelse blev det klart, at der var behov at udskyde revision af spildevandsplanen.
På den måde kunne vi tage resultaterne fra strategien med i den nye spildevandsplan. 
  
Fordelene ved at indarbejde strategiarbejdet i spildevandsplanen er, at vi får en spildevandsplan, der hænger 
sammen med Kalundborg Forsynings arbejde. Målet er, at planen bliver mere fleksibel, og at vi i højere grad kan 
indarbejde lokale behov i spildevandsarbejdet. 
  
Spørgsmålet om kommunalbestyrelsens mulighed for at udskyde en revision af spildevandsplanen har været drøftet 
med Naturstyrelsen. Naturstyrelsen har bekræftet, at det er muligt at udskyde revisionen af en spildevandsplan i og 
med, at det er kommunalbestyrelsen, der er myndighed på området, og at det væsentlige er, at kommunen har en 
vedtaget spildevandsplan. 
  
Revisionen af den gældende spildevandsplan udskydes derfor til 2016. Revisionen af planen forventes igangsat 
ultimo 2015, og vil blive gennemført i et samarbejde mellem Kalundborg Forsyning og Kalundborg Kommune. Indtil 
spildevandsplanen er revideret, administreres der efter den nuværende plan. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at orienteringen om revision af Kalundborg Kommunes Spildevandsplan 
2010-2015 tages til efterretning. 
  
ØKONOMISKE KONSEKVENSER 
Ingen. 
  
  
  
Teknik- og Miljøudvalgets møde den 2. december 2015: 
Udvalget vedtog at tage orienteringen til efterretning. 
